مستەر بیست
جیمی دۆناڵدسن (لەدایکبووی ٧ی ئایاری ١٩٩٨)، زیاتر ناسراو بە ناوە ئۆنڵاینەکەی مستەربیست، یووتووبەرێکی ئەمریکییە ناسراو بە کارە گرانەکان و خێرخوازییەکانی.
ئەو ناونراوە بۆ دروستکردنی جۆرێکی تازەی ڤیدیۆ لە یووتیووب کە کاری گرانبەھا ئەگرێتەوە. ئەو یەکێکە لە دروستکەرانی تیمی درەختەکان، پڕۆژەیەکی خێرخوازی بۆ ڕێکخراوی ئاڕبەر دەی، کە زیاتر لە ٢٢ ملیۆن دۆلاری کۆکردەوە.

پیشە

مێژوو 
جیمی دەستی بە بڵاوکردنەوەی ڤیدیۆ کرد لە یووتیووب لە ٢٠١٢ لەتەمەنی ١٣ ساڵی، بەناوی "MrBeast6000"؛ بابەتەکانی سەرەتای بریتی بوون لە ڤیدیۆی لێتس پلەی. ڤیدیۆکانی لەھەمان بینەردا مانەوە — کە لە دەوری ھەزاردا ئەبوو – تا ڤیدیۆی ٢٠١٧ ەی "ژماردن تا ١٠٠٬٠٠٠" کە دەیان ھەزار بینەری ھەبوو لە چەند ڕۆژێکدا.، دۆناڵدسن ١٠٣ ملیۆن سەبسکرایبەری ھەیە. ئەو لەلایەن کۆمپانیای نایت میدیاوە بەڕێوە ئەبرێت.

ناوەڕۆک و جۆر 
ڤیدیۆکانی دۆناڵدسن بەزۆری «کاری سەرنج ڕاکێش» ی تێدایە. ئەو جار جار ڤیدیۆ ئەکات کە سەدەھا دۆلار ئەبەخشێت بە بەکارھێنەرانی تویچ، زۆرینەی ڤیدیۆکان سپۆنسەر ئەکرێن (ھەرچەندە پێشتر پارەی بەخشیوە بێ سپۆنسەر).

لە کانوونی دووەمی ٢٠١٧ دا، دۆناڵدسن ڤیدیۆیەکی نزیک ٢٤ کاژێری خۆی بڵاوکردەوە کە تا ١٠٠٬٠٠٠ی ئەژمارد. ئەمە ٤٠ کاژێری پێچوو، لەگەڵ ھەندێک بەشی کە خێرا کرابوو بۆ ئەوەی «لەژێر ٢٤ کاژێر بمێنێتەوە». ڤیدیۆیەکی وەک ئەوەی بەناوی "ژماردن تا ٢٠٠٬٠٠٠ (ڕێگا بۆ ملیۆنێک)" بڵاوکرایەوە دوای مانگێک، ھەرچۆنێک، بەپێی دۆناڵدسن، ئەوەشیان، ئەبوایە خێرا بکرایە چونکە پەنجا کاژێری تەواو لە ژماردن سنووری بڵاوکردنەوەی یووتیووب تێئەپەڕێنێت. لەگەڵ ئەوەشدا، دۆناڵدسن ھەوڵی شکاندنی شوشەی داوە بە سەد دەنگ زلکەر، سەیری بۆیاخی کردووە کە وشک بێتەوە بۆ کاژێرێک، ھەوڵی داوە لەژئر ئاودا بمێنێتەوە بۆ ٢٤ کاژێر (بەڵام سەنەکەووتووە بەھۆی کێشەی تەندروستی)، وە بە سەرنەکەوتووی و سەرکەوتووی ھەوڵی خولاندنەوەی fidget spinner بۆ ڕۆژێک، بەڵام ڤیدیۆکەی نەماوە. لە ئازاری ٢٠١٩ دا، پێژبڕکێیەکی battle royale ێکی ڕاستی ڕێکخست و وێنەشی گرت لە لۆس ئەنجلس لەگەڵ خەڵاتی $٢٠٠٬٠٠٠ (٢ یاری کرا، کە وای لە خەڵاتەکە کرد ببێتە $١٠٠٬٠٠٠ بۆ ھەر یارییەک) بە یارمەتی Apex Legends. پێشبڕکێ و خەڵاتەکە لەلایەن بڵاوکەرەوانی Apex Legends, Electronic Arts سپۆنسەر کرا.

ڤیدیۆیەکی ئاسایی پێکدێت لە بەخشینی بڕی زۆر لە پارە، وەک بەخشینی $١٠٠٬٠٠٠ لە کەلوپەل بۆ کەسانی ھەژار لە کانوونی یەکەمی ٢٠١٨، بەخشینی $٣٢٬٠٠٠ بۆ Veterans Army Wounded Warrior Program، $٧٠٬٠٠٠ بۆ Saint Jude Children's Research Hospital، وە $١٠٬٠٠٠ بۆ پەناگەی ئاژەڵانێکی نزیک لە لۆس ئەنجلس. لەکاتی پیو دی پای دژی تی سیریەس، پێژبرکێیەک بۆ بوونی خاوەنی زۆرترین سەبسکرایب لە یووتیووب، دۆناڵدسن بیڵبۆرد، زۆرەھا ڕێکلام و ڕێکلامی ڕادیۆی کڕی بۆ ئەوەی پیو دی پای سەبسکرایبەری زیاتری دەست بکەوێت لە تی سیریەس؛ لە Super Bowl LIII، زۆرینەی کورسییەکانی کڕی بۆ ئەو کەسانەی کە لەسەر تی شێرتەکانیان نووسرابوو «سەبسکرایب بکەن بۆ پیو دی پای».

تیمی درەختەکان 
لە ٢٥ی تشرینی یەکەمی ٢٠١٩ دا لە کاژێر ١٩:٠٠ بە کاتی جیھانی، دۆناڵدسن و ئەندازیاری پێشووی ناسا و یوتیووبەر ماڕک ڕۆبەر پێکەوە کێبڕکێیەکی خێرخوازییان ڕێکخست لە یوتیووب بەناوی #TeamTrees. ئامانجی ئەم پڕۆژەیە کۆکردنەوەی ٢٠ ملیۆن دۆلار بوو بۆ ڕێکخراوی ئاڕبەر دەی لە ١ی کانوونی دووەمی ٢٠٢٠ و درەخت بڕوێنن "پێش کانوونی دووەمی ٢٠٢٢". لە بەرامبەردا، ڕێکخراوەکە درەختێک ئەڕوێنن بۆ ھەر دۆلارێک کە پەیدا کراوە. ھەموو بەخشینەکان ئەچن بۆ ڕێکخراوی ئاڕبەر دەی کە ئەبێتە ھۆی ڕوواندنی درەختێک بۆ ھەر دۆلارێک. یوتیووبەری بەناوبانگ وەک ڕێت و لینک، مارشمێلۆ، ئای جەوتن، ماڕکاس بڕاونڵی، زە سلۆومۆ گایس، نینجا، سایمۆن گیێرتز، جاک سێپتیک ئای، و سماڕتەر ئێڤریدەی سەرنجیان ھێنایە سەر ئەم بیرۆکەیە. درەختەکان دەستکرا بە ڕواندنیان لە تشرینی یەکەمی ٢٠١٩ لە باخچە نیشتیمانییەکانی ویلایەتە یەکگرتووەکان. لە ئامانجی ٢٤ی کاژێری پڕۆژە ٦٧ ڕۆژییەکە، نزیکەی ٤ ملیۆن دۆلار بەخشرابوو. لە ١٩ی کانوونی یەکەمی ئەو ساڵەدا، گەیشتبوون بە ئامانجی ٢٠ ملیۆن دۆلارییەکە. و لە ٢٧ی ئایاری ٢٠٢٠ دا، پڕۆژەکە گەیشت بە زیاتر لە ٢٢ ملیۆن دۆلار. پڕۆژەکە پارەی زۆریشی پێبەخشراوە لەلایەن کەسانی وەک اک دۆرسی، سوزەن وۆجسیکی، ئیلۆن مەسک، و تۆبایەس لوتک.

ژیانی تایبەتی 
دۆناڵدسن لە ٧ی ئایاری ١٩٩٨ لەدایکبووە. ئەو نیشتەجێی ڕەیڵێی، باکووری کاڕۆڵاینایە، و دەرچووی ئاکادیمیای گرینڤیڵ کریستیانە لە ٢٠١٦. بەپێی نیوزویک، دۆناڵدسن وازی لە کۆلێژ ھێناوە بۆ ئەوەی پیشەیەکی تەواوی ھەبێت وەک یوتیووبەرێک. ئەو برایەکی گەورەی ھەیە بەناوی سی جەی دۆناڵدسن، کە کەناڵێکی ھەیە بەناوی "مستەربرۆ". دۆناڵدسن نەخۆشی کرۆھنی ھەیە، جۆرێک لە ھەوکردنی ڕیخۆڵە. ئەو لە داوی خۆشەویستی دایە لەگەڵ نمایشکاری ئینستاگرام مادی سپیدێڵ.

خەڵات و پاڵێوراوەکان

سەرچاوەکان

بەستەرە دەرەکییەکان 
 

زیندووان
لەدایکبووانی ١٩٩٨
کەناڵەکان بە زمانی ئینگلیزی لە یوتیووب
یوتیووبەرە کوڕەکان
براوەکانی خەڵاتی شۆرتی
کوڕە ھونەرمەندە ئەمریکییەکان
یاریزانانی شەتڕەنجی ئەمریکی